OzLabs/hebrew-wiki-articles huggingface dataset:
אבן בוץ

אבן בוץ היא סלע משקע דק גרגיר המורכב בעיקר מגרגירי טין ומגרגירי חרסית שמקורם מבוץ ומסלעי חרסית.

==הגדרה==
אין הסכמה כללית על ההגדרה של סלע כאבן בוץ, ויש המכלילים בה סלעי משקע דקי גרגיר אחרים דוגמת אבן טין, חרסית (Claystone) וחוואר תחת הכותרת "סלע בוץ".

ההגדרה הנפוצה לאבן בוץ היא סלע משקע קלאסטי. הבנוי מלפחות חמישים אחוז של כמות זהה של גרגירי טין וחרסית. גרגירי טין, או גם לוטיטים, מוגדרים כגרגרים שגודלם בין 1/16 מ"מ (0.063 מ"מ) ל-1/256 מ"מ (0.002 מ"מ) על פי סולם ונטוורת, או בין 4 ל-8 על פי סולם פי (φ). גרגירי חרסית, או גם פליטים, מוגדרים כגרגרים שגודלם קטן מ-1/256 מ"מ (0.002 מ"מ) על פי סולם ונטוורת או מעל ל-8 על פי סולם פי (φ). גודל זה לא מאפשר לראות את הגרגירים בעין בלתי מזוינת, אלא במיקרוסקופ בלבד. הגדרה אחרת דורשת שלפחות שליש מהסלע יהיה מגרגירי טין ושליש מגרגירי חרסית.

ארגיליט (Argillite) הוא סוג מיוחד של אבן בוץ.

==היווצרות==
תהליך ההיווצרות של אבן הבוץ מתחילה בשקיעה של משקעים דוגמת חרסית, טין ובוץ על קרקעית אגמים, קרקעית הים או באזורי גאות. הצטברות מתמשכת של משקעים מפעילה לחץ על המשקעים בתחתית שגורם לסילוק הנוזלים ולהתמצקות המשקעים.

65% מכלל סלעי המשקע על פני כדור הארץ עשויים מאבן בוץ.

==תיאור==
אבן בוץ הוא סלע רך (לעיתים קשה) ופריך, חלק למגע, שצבעו משתנה: שחור, לבן, חום, אפור, אדום, ירוק וכחול. הרכב המינרלים באבן הבוץ משתנה והוא מכיל בדרך כלל מינרלי חרסית יחד עם קוורץ, פצלת השדה (אורתוקלז ופלגיוקלז) ומינרלים מקבוצת הנציצים (ביוטיט, כלוריט, מוסקוביט). לעיתים יש בסלע תחמוצות ברזל ואז הוא מקבל גוון אדמדם או כתום, לעיתים גונו שחור בשל תכולת פחמן או פיריט. אבני בוץ שונים בצורה משמעותית מאבני חול בשל הנקבוביות הקטנות יותר שלהם והנטייה שלהם להכיל כמות משמעותית של חרסית. טעות מקובלת היא לזהות אבן בוץ כפצלים, אבל אין באבן בוץ את תכונת הפצילות והלוחות הדקים הנוצרים ממנה האופייניים לפצלים. הסיבה להיעדר שכבות או הפצילות באבן הבוץ היא ככל הנראה בשל המרקם המקורי או שאורגניזמים מתחפרים הפריעו לתהליך השיכוב בטרם הוא עבר הסתלעות. כתלות בנסיבות היווצרותו יכולים להופיע באבן בוץ סדקים כמו שמופיעים במשקע חרסית חשוף לשמש.

==שימושים==
לא ניתן להשתמש באבן בוץ לבנייה בשל רכותה, אבל כמה שבטי אינדיאנים השתמשו באבני בוץ לגילוף ותכשיטים, שימושים שלרכותה של האבן היה דווקא יתרון. בני האנסאזי הקדומים השתמשו בארגיליט בגוונים של טורקיז וכתום לתכשיטים. בני ההאידה (Haida) מקולומביה הבריטית ידועים בגילוף מארגיליט מיוחד בצבע שחור המצוי במקום אחד בלבד באי גרהאם.

==קישורים חיצוניים==

* [http://www.wisegeek.com/what-is-mudstone.htm What Is Mudstone?]
* 

==הערות שוליים==

קטגוריה:סלעים
קטגוריה:סלעי משקע
דב (זמרת)

דווין סטאר טיילס (באנגלית: Devin Star Tailes, נולדה ב-2 ביולי 1989), הידועה יותר בכינויה דב (באנגלית: Dev), היא זמרת וכותבת שירים אמריקאית.

==ביוגרפיה==
נולדה בשנת 1989, בת בכורה במשפחה בת שלוש בנות. מגיל צעיר התעניינה בשחייה וסיימה את לימודיה בתיכון בשנת 2007. באוניברסיטה היא למדה אנגלית והיסטוריה של האומנות. במהלך לימודיה יצרה דב גרסה משלה לשיר של הזמרת איימי ויינהאוס והעלתה אותו למייספייס. השיר הגיע לצוות ההפקה של ההרכב הקטרקס אשר יצרו קשר עם דב במטרה לשתף פעולה. דב פרשה מלימודיה בשנתה הראשונה וחתמה על חוזה עם המפיק של הקטרקס. לאחר מכן השיר שלהם הנקרא "2Nite" החל לקבל חשיפה ציבורית. ב-2009 היא עברה ללוס אנג'לס על מנת להתמקד בקריירת המוזיקה שלה.

== קריירה ==
=== 2010–2012: אלבום בכורה ===
ב-13 באפריל 2010 יצא הסינגל של דב והקטרקס בשיתוף פעולה עם פאר איסט מובמנט שנקרא "Like a G6". השיר סימפל בתוכו שיר דמו אחר של דב שנקרא "Booty Bounce". הסינגל הגיע למקום הראשון של מצעד הבילבורד והפך לאחד השירים המושמעים ביותר באותה שנה. באוקטובר 2010 חתמה דב על חוזה עם חברת ההקלטות יוניברסל רפבליק רקורדס. הסינגל הראשון של דב היה "Bass Down Low" שיצא ב-16 בנובמבר 2010. לאחר מכן היא השתתפה בשיר "Backseat" של ה-ניו בויז. ב-22 במרץ 2011 יצא סינגל של דב עם הקטרקס בשם "Top of the World". הסינגל השני מאלבום הבכורה שלה יצא ב-25 באפריל ונקרא "In the Dark". לאחר מכן יצא שיתוף פעולה של דב עם להקת הבנים JLS בשיר "She Makes Me Wanna". הסינגל הגיע למקום הראשון בממלכה המאוחדת. אלבום הבכורה של דב שנקרא "The Night the Sun Came Up" יצא ב-31 באוגוסט 2011.

דב הופיעה באלבומה השלישי של הזמרת דמי לובאטו, "Unbroken" בשיתוף פעולה בשיר "Who's That Boy". ב-26 בספטמבר יצא שיתוף פעולה של דב עם לורנט וורי בשיר "Hey Hey Hey". ב-2 בנובמבר הוציא הזמר אריק סעדה את השיר "Hotter Than Fire" שהיה שיתוף פעולה עם דב. דב הופיעה באלבום Nothing but the Beat של הדיג'יי דייוויד גטה בשיר "***I Just Wanna F" שהיה שילוב של דב יחד עם טימבלנד ואפרוג'ק. בנוסף הופיעה דב ברמיקס לשיר "Bad Girl" של להקת הבנות Girls' Generation ובשיר "Break Ya Back" יחד עם טימבלנד. ב-13 בדצמבר יצא הסינגל השני מהאלבום של דב והקטרקס אשר עתיד לצאת, הסינגל נקרא "Sunrise". ב-20 בדצמבר יצא הסינגל השלישי מהאלבום שהיה "Naked" והיה שיתוף פעולה עם הזמר אנריקה איגלסיאס. הסינגל הגיע למקום השני המצעד הדאנס של הבילבורד. ב-24 ביולי 2012 יצא הסינגל הרביעי והאחרון מאלבומה של דב ונקרא "In My Trunk".

=== 2013–הווה: אלבום שני ===
בסוף שנת 2012 הודיעה דב כי החלה לעבוד על אלבום שני. האלבום עתיד לצאת בתחילת 2014.

== חיים אישיים ==
דב ידועה כתומכת בזכויות הלהט"ב. דב בזוגיות עם ג'ימי גורצ'קי. ב-9 בדצמבר 2011 נולדה לשניים בתם.

נכון לשנת 2015, הונה של דב מוערך בכ־3 מיליון דולר.

==דיסקוגרפיה==
===אלבומי אולפן===
* 2011: The Night the Sun Came Up
* 2017: I Only See You When I'm Dreamin

===מיני-אלבומים===
* 2014: Not All Love Songs Have To Be So Sad
* 2014: Bittersweet July
* 2014: Bittersweet July, Pt. 2

==הופעות==
===סיבובי הופעות===
* 2012: The Night the Sun Came Up Tour
* 2014–2015: Bittersweet July Tour
* 2019: Bay Nights Tou

==קישורים חיצוניים==

* 

== הערות שוליים ==

קטגוריה:זמרות אמריקאיות
קטגוריה:זמרים אמריקאים
קטגוריה:זמרות פופ
קטגוריה:אמנים אמריקאים הידועים בשם במה
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
ברנרדו אלברטו הוסיי

ברנרדו אלברטו הוסיי (בספרדית: Bernardo Alberto Houssay; 10 באפריל 1887 – 21 בספטמבר 1971) היה פיזיולוג ארגנטינאי. זוכה פרס נובל לפיזיולוגיה או לרפואה בשנת 1947 על גילוי תפקיד הורמון בלוטת יותרת המוח במטבוליזם של סוכר יחד עם קארל פרדיננד קורי וגרטי תרזה קורי (שקיבלו גם על הגילוי כיצד גליקוגן הופך לגלוקוז בגוף).

==קישורים חיצוניים==

* 
* 

קטגוריה:מדענים ארגנטינאים
קטגוריה:בואנוס איירס: אישים
קטגוריה:מדענים שעל שמם כוכב לכת מינורי
קטגוריה:זוכי פרס נובל לפיזיולוגיה או לרפואה
קטגוריה:פיזיולוגים
קטגוריה:בוגרי אוניברסיטת בואנוס איירס
קטגוריה:אישים הקבורים בבית הקברות לה צ'קריטה
קטגוריה:ארגנטינאים שנולדו ב-1887
קטגוריה:ארגנטינאים שנפטרו ב-1971
איאקוס

איאקוס (ביוונית עתיקה: Αἰακός) היה מלך האי אגינה במפרץ הסרוני, על פי המיתולוגיה היוונית.

== תולדות חייו ==
לפי המיתולוגיה, איאקוס היה בנם של האל זאוס והנאיאדה אייגינה. הוא נולד באי ונונה, אליו נלקחה אייגינה על ידי זאוס כדי להצילה מזעמם של הוריה; לאחר מכן נקרא האי על שמה, אגינה. 

כשהתבגר שלט איאקוס באי. הוא נודע ברחבי יוון בשל חוש הצדק שלו, ונקרא לעיתים קרובות לשפוט בסכסוכים בין בני אדם ואף בין אלים. הוא הקים את מקדש זאוס פנלניאוס על הר פנלניאון באי. כן מספרת האגדה אודותיו כי הציב מצוקים גבוהים מסביב לאי, כדי להגן עליו מפני פיראטים.

לפי גרסה אחת, בניו של איאקוס היו טלאמון ופלאוס; לפי גרסה אחרת, היה לו בן נוסף, פוקוס, שהיה מועדף על פני השניים האחרים. בעקבות זאת, טלאמון ופלאוס רצחו אותו.

על פי האגדה, לאחר מותו מונה איאקוס לאחד משלושת השופטים של האדס, אל השאול, יחד עם מינוס ואחיו רדמנתיס. הוא מיוצג ביצירות אמנות רבות כנושא שרביט ומפתח עבור האדס.

אנשי האי בנו מקדש בשם איאקוסיום באי, שהתאפיין בקירות ושיש לבנים, ולפי המסורת נקבר איאקוס מתחת למזבח במבנה זה. אנשי האי התייחסו אל דמותו כאל המשגיח והמגן של האי.

==קישורים חיצוניים==

* [https://web.archive.org/web/20071211130505/http://homepage.mac.com/cparada/GML/Aeacus.html איאקוס] באתר Greek Mythology link
* 

קטגוריה:מלכים מהמיתולוגיה היוונית
Adobe Flash Player

Adobe Flash Player היא תוכנה חינמית לצפייה במולטימדיה, להרצת יישומי רשת עשירים, ולהזרמת אודיו ווידאו בתוכן שנוצר על ידי פלטפורמת אדובי פלאש. התוכנה יכולה לרוץ כתוסף דפדפן, או על התקנים ניידים נתמכים, כדוגמת מחשבי לוח וטלפונים חכמים, אך קיימות גם גרסאות המיועדות להרצה ישירה על מערכת ההפעלה הן למשתמשים רגילים והן למפתחים. 

התוכנה מפעילה קבצים בפורמט SWF, הנוצרים על ידי תוכנות העריכה Adobe Flash Professional, Adobe Flex, וכן על ידי תוכנות נוספות של יצירת מקרומדיה, בחלקן תוכנות צד שלישי.
במקור נוצרה התוכנה על ידי מקרומדיה, וכיום היא משווקת על ידי אדובי מערכות לאחר שנקנתה על ידה.

התוכנה תומכת בגרפיקה וקטורית, גרפיקה מבוססת מפת סיביות, גרפיקת תלת-ממד, ושפת תסריט פנימית הנקראת ActionScript המורצת על ידי התוכנה Tamarin.

ניתן להוריד את התוכנה בחינם כתוסף דפדפן, והיא זמינה לגרסאות האחרונות של דפדפני אינטרנט אינטרנט אקספלורר, מוזילה פיירפוקס, גוגל כרום, אופרה וספארי. לכל גרסה של התוכנה יש תאימות לאחור.

בתאריך 26 ביולי 2017 הודיעה חברת אדובי כי תחדל לתמוך באופן מלא בפורמט משנת 2020. ומתאריך ההודעה אדובי תוציא רק עדכוני אבטחה לנגן ולא תוסיף לו פיצ'רים חדשים.

התמיכה בנגן הפלאש הסתיימה רשמית ב-12 בינואר 2021, לאחר שהתוסף בגרסה העדכנית ביותר חדל מלפעול כתוצאה מטיימר שהיה קיים בקוד התוסף ובהדרגה החלה הסרת התוסף מכלל הדפדפנים - כך לדוגמה, עדכון KB4577586 של מיקרוסופט ל-Windows 8.1 ו-Windows 10 הסיר את התוסף מהדפדפן אינטרנט אקספלורר. גרסת פלאש 32.0.0.344 היא הגרסה האחרונה בה התוסף עדיין מתפקד.

לאחר סיום תמיכה בתוכנית אפשר להפעיל את הקבצים בעזרת חבילה "Ruffle.
==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אדובי
קטגוריה:תוכנות שהושקו ב-1996
נורמן לוי בואן

נורמן לוי בואן (באנגלית: Norman Levi Bowen; 21 ביוני 1887, קינגסטון, אונטריו – 11 בספטמבר 1956, וושינגטון די. סי.) היה גאולוג קנדי. 
== קריירה ==
למד באוניברסיטת קווינס (אנ) בין השנים 1903–1909, ולאחר מכן בין השנים 1909–1912 ב-MIT. 

בואן התפרסם בזכות שילוב מדע הגאוכימיה והגאוכרונולוגיה לכדי יצירת הפטרולוגיה. ספרו "The Evolution of the Igneous Rocks" (1928) נחשב כספר יסוד בתחום. הוא עבד מ-1910 עד 1937 במכון קרנגי למדע שבוושינגטון (בשנת 1919 הוא הפסיק את עבודתו במכון לשנה, כדי לחזור וללמד באוניברסיטת קווינס בה למד), וחקר את היווצרותם של מינרלים מתוך חומר מגמטי מותך, וקבע את תאוריית שורת בואן.

היה חבר האקדמיה הלאומית למדעים של ארצות הברית החל משנת 1935.

זכה בשנת 1941 במדליית פנרוז ובשנת 1950 במדליית רובלינג.

===חיים אישיים===
להוריו, ויליאם אלפרד ואליזבת' היה בן נוסף, צ'ארלס (נולד ב-1879).

נשא ב-1911 את מארי לאמונט, ולזוג נולדה בת - קתרין (נולדה ב-18 בדצמבר 1914).

==קישורים חיצוניים==

* 

==הערות שוליים==

קטגוריה:מדענים קנדים
קטגוריה:גאולוגים
קטגוריה:פטרולוגיה
קטגוריה:עמיתים זרים בחברה המלכותית
קטגוריה:זוכי מדליית וולאסטון
קטגוריה:אמריקאים שנולדו ב-1887
קטגוריה:אמריקאים שנפטרו ב-1956
הכל זהב

"הכל זהב" הוא שיר של המשורר והפזמונאי חיים חפר שהלחין סשה ארגוב וביצעה להקת הזמר התרנגולים.

השיר נכתב במיוחד לתוכניתה השנייה של הלהקה לאור הצלחת תוכניתה הראשונה שנתיים קודם לכן. הרפרטואר המוזיקלי התחלק לנושאים שנקבעו על ידי הבמאית נעמי פולני ושיר זה השתייך לקטגוריית "שירי צבעים".

== מילות השיר ==
השיר מתאר את מראות היום-יום במבט אופטימי, כשהוא שוזר בו דברים שונים שצבעם כצבע הזהב:

הדובר בשיר מתאר את האדם הנפוץ, שאינו שם לב ליופי העולם:

במקום זאת קורא אליו הדובר בשיר להביט סביבו ולשמוח במראה עיניו:

.

המילה "זהב" חוזרת בשיר תשע-עשרה פעמים, ומתארת בין השאר מושגים בצבע זה מעולם הטבע כדוגמת השמש וחול הים, מעולם הצומח כגון תפוח זהב וחיטה וכן מתארת על דרך ההשאלה מצב של טוב והצלחה. הביטוי "הכל זהב" חוזר בשיר שבע פעמים, כמסקנה וכפזמון חוזר.

השיר כולל שימוש במשלבי שפה שונים ומנוגדים:
מחד מרמזת השורה לפסוק מספר תהילים: . מאידך קורא דובר השיר אל האדם וכן משתמש במושגים מעולם השגרה כדוגמת .
עירוב שפתי זה אופייני לשיריו של חפר והופיע פעמים רבות בשיריהם של התרנגולים, שהרבו לשלב הומור בהופעותיהם.

המילים מהוות מחווה לשיר אחר של התרנגולים - "ככה סתם", בשורה "לא בכוונה לחצנו על הפעמון".

== ביצועים נוספים ==
אריק איינשטיין הקליט את השיר עבור אלבום שהוקדש לשירי סשה ארגוב. השיר בוצע גם על ידי להקת סקסטה והגרובטרון. כמו כן השיר בוצע על ידי טוביה צפיר בסדרה "שירים מבית סבא" שעלתה לשידור בשנת 2017 בערוץ הופ!. השיר בוצע על ידי חבורת "זהו זה" יחד עם שלמה ארצי בפרק סיום העונה של 2024, לזכרה של נעמי פולני, שנפטרה זמן קצר לפני כן.

== קישורים חיצוניים ==

* 

== הערות שוליים ==

קטגוריה:שירי 1963
קטגוריה:סינגלים מ-1963
קטגוריה:שירי התרנגולים
קטגוריה:שירים בעברית
קטגוריה:שירים שנכתבו על ידי חיים חפר
קטגוריה:שירים שהולחנו על ידי סשה ארגוב
נאוה קולטון

נאוה קולטון (נולדה ב-29 במרץ 1954) היא מפיקת טלוויזיה ושחקנית ישראלית.

==קריירה==
===קריירה כמפיקה===
נאוה קולטון התחילה את דרכה כמפיקה בפועל בתוכנית הקומדי סטור ששודרה בשנת 1996. לאחר שידור הסדרה, שודרה באותה השנה ערוץ הילדים סדרת-בת בשם "משדרים חשמונאים פלוס". בשנת 2004 הפיקה קולטון את התוכנית "שמש" ששודרה בערוץ 2 ובערוץ הילדים. שנה לאחר מכן, הפיקה קולטון את התוכנית "חשיפה". הפיקה קולטון את הסדרה "השיר שלנו: בשנת 2007. באותה השנה, שודר גם הספין-אוף לסדרה, שנקרא "העיר שלנו". הפיקה את "הנפילים" ששודר בשנת 2008, והפיקה קולטון את התוכנית "דני הוליווד" ששודרה בשנת 2009 . הפיקה קולטון גם את "תיכון השיר שלנו", ספין-אוף נוסף של הסדרה "השיר שלנו" ששודר בשנת 2010. הפיקה קולטון גם את "מנדלבאום בלש פרטי" ואת "15 דקות". הפיקה קולטון את "אליפים" ששודרה ב-yes בשנת 2013. משנת 2003 מפיקה נאוה קולטון את "הפיג'מות" שמשודרת בערוץ הילדים, ואת "סברי מרנן" שמשודרת בקשת.

===קריירת משחק===
בנוסף לקריירת ההפקה שלה, נאוה קולטון היא גם שחקנית. היא משחקת בעיקר בתפקידים קטנים בסדרות אותן היא מפיקה. בשנת 2007 שיחקה קולטון בדמותה של אילנה בר לב בסדרה "הנפילים". ב-2010 שיחקה בדמותן של מספר דמויות בסדרה "הפיג'מות", ביניהן: מורתה של רוני, שפרה מנדלבאום (דיבוב בלבד בעונות הראשונה והשנייה), ואת עצמה בעונה הרביעית. בשנת 2011 שיחקה קולטון בדמותה של אמא של קטנצ'יק בסדרה "אליפים", אותה גם הפיקה. בשנת 2013 הופיעה נאוה קולטון בסדרה "סברי מרנן" בדמות אישה בחלומו של שי.

=== חיים אישיים ===
קולטון היא אם לשלושה.

== קישורים חיצוניים ==

קטגוריה:מפיקות טלוויזיה ישראליות
קטגוריה:מפיקי טלוויזיה ישראלים
קטגוריה:ישראליות שנולדו ב-1954
קטגוריה:ישראלים שנולדו ב-1954
אנציקלופדיה של הציונות הדתית

אנציקלופדיה של הציונות הדתית היא אנציקלופדיה בעריכת יצחק רפאל, מראשי המפד"ל, ואשתו גאולה בת-יהודה. האנציקלופדיה יצאה לאור בהוצאת מוסד הרב קוק, והיא בת שישה כרכים. מטרת האנציקלופדיה היא, כאמור בהקדמה לה: "לאסוף, לרכז ולסדר במידת האפשר את כל הפרטים הנחוצים לידיעת פועלה, הגותה ואישיה של תנועת הציונות הדתית מראשיתה ועד ימינו".

הכרך הראשון של האנציקלופדיה יצא לאור בחשוון ה'תשי"ח (1957), והאחרון - כרך ההשלמות - בחורף ה'תשס"א (2000), לאחר פטירת העורך באוגוסט 1999. למרות שהאנציקלופדיה אמורה הייתה לכלול גם ערכי מושגים ומפעלים, יצאו לאור רק ערכי האישים.

עם כותבי האנציקלופדיה נמנו ד"ר יצחק אלפסי והסופר מאיר שמעון גשורי.

==קישורים חיצוניים==
* , , , , , 

קטגוריה:אנציקלופדיות יהודיות
קטגוריה:ציונות דתית
קטגוריה:אנציקלופדיות בשפה העברית
קטגוריה:ספרי מוסד הרב קוק
יסקי מור סיון אדריכלים

יסקי מור סיון אדריכלים (MYS Architects) הוא משרד אדריכלים ישראלי בינלאומי, אשר הוקם ב-2006 לאחר מיזוג בין משרד יסקי אדריכלים (שנוסד ב-1965 על ידי אברהם יסקי) לבין משרד מור אדריכלים (שנוסד ב-1950 על ידי יצחק מור), ודורג ב-2021 כמשרד האדריכלות הגדול בישראל.

שותפיו הבכירים של המשרד הם עמי מור, יוסי סיון וד"ר קובי יסקי. מנכ"ל החברה הוא אולג מאלוקוב.

המשרד מונה כ-150 עובדים, אדריכלים והנדסאים, אנשי תמיכה ואדמיניסטרציה והוא שוכן בגבול בני ברק רמת גן.

המשרד פועל במגוון פרויקטים, בהם מבני מגורים, מסחר, מבני ציבור, משרדים, תב"ע ואדריכלות רפואית.

בנוסף זהו משרד התכנון בין המובילים והמתקדמים בתחום ה-BIM בארץ בזכות הצוות הטכנולוגי שגובש במשרד המונה מספר אנשים, רוב הפרויקטים שהוקמו במשרד בשנים האחרונות הופקו ונוהלו על ידי תוכנת ה-Autodesk Revit בסביבת ענן BIM360.

במהלך השנים השתתף המשרד במספר תחרויות אדריכלים מקומיות ובינלאומיות לתכנון מבני ציבור מרכזיים, וזכה במספר פרסים, בהם: פרס ראשון בתחרות Bengbu Industrial Park בסין (2013), פרס שני בתחרות מוזיאון הטבע (ירושלים) של עיריית ירושלים (2012), אות העיצוב לאדריכלות בקטגוריה של תכנון מבני משרדים, בניין מטה חיל האוויר (2009), פרס ראשון בתחרות המצוינות בבנייה (2008) בקטגוריה מגורי יוקרה (על תכנון פרויקט YOO בתל אביב) וכן בקטגוריה מבנה מסחרי (על תכנון פרויקט קניון קריית אונו).

== פרויקטים נבחרים (בנויים) ==
*2017 - מגדלי לגוּן, נתניה
*2012 - מגדל פרישמן 46, תל אביב
*2012 - קניון עיר ימים, נתניה
*2011 - מגדל אלקטרה, תל אביב
*2010 - סינמה סיטי ראשון לציון
*2010 - מגדל מנהטן, תל אביב
*2010 – קניון ורנה, בולגריה
*2009 – קניון פלובדיב, בולגריה
*2009 – מגדלי YOO, תל אביב
*2008 – קניון פודגוריצה, מונטנגרו
*2008 – מגדל חיל האוויר, תל אביב
*2007 – מגדל עזריאלי, תל אביב
*2006 – קניון סופיה, בולגריה
*2006 – מגדלי אקירוב, תל אביב
*2002 – קניון קוטרוצ'ני, בוקרשט
*2002 – בניין "מינהל ההנדסה", עיריית חיפה (זכייה במקום ראשון בתחרות)
*2001 – בניין IBM, פתח תקווה
*1999 – מגדל פלטינום, תל אביב
*1998 – מגדל אלרוב, תל אביב
*1993 – מגדל האופרה, תל אביב

== קישורים חיצוניים ==

* [http://www.m-y-s.com MYS Architects - אתר הבית]
* [http://duns100.dundb.co.il/comp_heb_514719603/ יסקי-מור-סיון אדריכלים], באתר Dun's 100
* [https://web.archive.org/web/20131019040638/http://www.iaportal.co.il/view/mys_arch/ יסקי-מור-סיון אדריכלים], בפורטל האדריכלות IA
* 
* 
* 
* 

==הערות שוליים==

קטגוריה:משרדי אדריכלות בישראל
קטגוריה:ישראל: חברות שהוקמו ב-2006
ז'אן-בטיסט פיגאל

פסלו של פיגאל ב[[בית עיריית פריז]]
ז'אן-בטיסט פיגאל (בצרפתית: Jean-Baptiste Pigalle; 26 בינואר 1714 – 20 באוגוסט 1785), פסל צרפתי.

== קורות חייו ==
למרות שלא הצליח לזכות בפרס רומא, התקבל לאחר מאמצים רבים ללימודים באקדמיה המלכותית לאומנות והפך לפסל פופולרי. פסליו המוקדמים לא זכו להתקבל בצורה רחבה, אולם הוא פרץ לתודעה עם פסלו העירום של וולטר משנת 1776 (במקור עבור המכון של צרפת, נרכש על ידי הלובר ב-1962), ופסליו הוצגו במקומות רבים. בין השאר ניתן למנות את עבודתו בארמון סנסוסי שבפוטסדאם. ניתן לשייכו לתקופת המעבר בין הבארוק והניאו קלאסיציזם. העבודה המוקדמת ביותר שלו הידועה כיום היא מ-1744 (ה-"Mercure rattachant ses talonnières") והאחרונה מ-1784 (ה-"Fillette à l'oiseau et à la pomme", שניהם בלובר).

שמו מוכר בזכות כיכר בפריז הנושאת את שמו - כיכר פיגאל והרובע שסביבה, שם שכן בית המלאכה שלו. הרובע ידוע כאזור מועד לזנות ואנשי בוהמה.

==גלריה==
<gallery>
Statue of Mercurius by by Jean-Baptiste Pigalle-Sanssouci.jpg|פסל מרקוריוס בארמון סנסוסי 
Statue of Venus by Jean-Baptiste Pigalle at Sanssouci.jpg|פסל ונוס בארמון סנסוסי בארמון סנסוסי 
132.Französisches Rondell Große Fontäne - Sanssouci Steffen Heilfort.JPG|פסלי ונוס ומרקוריוס לפני המדרגות בארמון סנסוסי 
Kleiner Kuppelsaal-Interior of the Bode-Museum.jpg|פסלי ונוס ומרקוריוס לפני המדרגות במוזיאון בודה
File:Voltaire nu 2.jpg|וולטר במוזיאון הלובר
</gallery>

==קישורים חיצוניים==

* [http://www.insecula.com/contact/A000037.html עבודותיו של פיגאל] באתר http://www.insecula.com/
* 

קטגוריה:פסלים צרפתים במאה ה-18
קטגוריה:ילידי 1714
קטגוריה:נפטרים ב-1785
מגדל פונטה

מגדל פונטה או פונטה סיטי הוא גורד שחקים ביוהנסבורג בגובה 173 מטרים (54 קומות), והוא מגדל המגורים הגבוה ביותר באפריקה. המגדל נבנה בשנת 1975, וצורתו גלילית כשמרכז המגדל פתוח, מה שמאפשר כניסת אור נוסף לדירות שבמגדל. בראש המגדל מוצב לוח פרסומת, הגדול ביותר בחצי הכדור הדרומי.

המגדל הפך בסוף שנות השמונים למוקד פשיעה, ולסמל לשיעור הפשיעה הגבוה בעיר. אולם בתחילת שנת 2001, הבניין עבר להנהלה חדשה ושינויים נעשו על מנת להגביר את בטיחות דיירי המגדל.

במהלך שנת 2007, נעשו תכנונים לשיפוץ מקיף של המגדל ולהגדלת מספר הדירות, אולם הפרויקט כשל.

סצנת הסיום של הסרט "מחוז 9" צולמה במגדל. על המגדל נעשה סרט תיעודי.

==קישורים חיצוניים==

* [http://www.flickr.com/photos/judo10/tags/pontetower תמונות נוספות של המגדל] באתר פליקר

==הערות שוליים==

קטגוריה:יוהנסבורג: מבנים
פונטה, מגדל
ילד מזדקן

"ילד מזדקן" הוא שיר של להקת כוורת מאלבומה הראשון "סיפורי פוגי" שיצא בשנת 1973.

== כתיבת השיר ==
במקור הופיע השיר ב"פינות פוגי" שהקליטו דני סנדרסון, מאיר פניגשטיין, אלון אולארצ'יק וגידי גוב לתוכנית "ממנו אלייך" של דורי בן זאב בגלי צה"ל. בגרסה זו נקרא השיר "פוגי מתחשמל" והיה חלק מתיאור עלילותיו הדמיוניות של פוגי בהומור נונסנס:

כאשר פנתה כוורת בשנת 1973 להקליט את אלבומה הראשון על בסיס הקלטותיה המוקדמות, טען אולארצ'יק כי לחן השיר טוב מכדי ללוות טקסט הומוריסטי וכתב לשיר מילים חדשות, תחת השם "ילד מזדקן".<ref></ref>

=== מילות השיר ===
שם השיר ניתן לו על פי שורתו הראשונה, המנוסחת כאוקסימורון. על אף אווירתו הקלילה של שאר האלבום, שיר זה הוא בעל אופי רציני ונטול משחקי מילים או רמיזות הומוריסטיות. על אף פער זה, כוללים גם שירים נוספים באלבום כדוגמת "שירות עצמי" ו"ביום ובלילה" אווירה של ספקות וכישלונות, אך אלו עטופים בלשון קלילה יותר.

פתיחת השיר, המשמשת גם כפזמון, מתארת אדם, בוגר על פי גילו, המתקשה להתנהג כמצופה ממנו וממשיך להתנהג כילד:

.

שני בתי השיר מתארים את קשיי הילד ואת כישלונו לעמוד בציפיות הוריו והחברה ולנהוג כאדם בוגר. בסוף השיר פונה הילד בגוף ראשון אל אימו ומבקש את תמיכתה ברצונו להישאר ילד:

.

ייאושו וכישלונו של הילד ניכרים גם בהוריו, והשיר מסכם:

.

== ביצוע השיר ==
באלבום "סיפורי פוגי" הסולן בשיר הוא גידי גוב. בהתייחס לשיר זה, סיפר גוב כי הושפע בסגנון השירה מסגנון הביצוע של אלי מגן בלהקת אחרית הימים ובשירים נוספים. כמו שירים רבים באלבום זה של כוורת, זכה גם "ילד מזדקן" להצלחה רבה והפך לאחד מלהיטיה הבולטים.

לשיר הוקלטו מספר גרסאות כיסוי. מחבר השיר אלון אולארצ'יק הקליט אותו עבור אלבום הסולו הראשון שלו, "אולארצ'יק", משנת 1985 ובשנת 1995 ביצעו את השיר גידי גוב, אולארצ'יק ואביב גפן בתוכנית לילה גוב. בשנת 1989 הקליט את השיר יהודה פוליקר בהופעה יחד עם גידי גוב וביצוע הופעה של גוב לבדו נכלל באלבומו "דרך ארץ: הופעה" משנת 1988.

*אריק איינשטיין ביצע את השיר באלבום "עבודה עברית - מחווה לחמישים שנות יצירה מקורית" משנת 1998.

*בשנת 2010 הוציא הזמר עידן עמדי גרסת כיסוי של השיר במסגרת התכנית כוכב נולד ובמסגרת חמישים שנות יצירה מאת דני סנדרסון.

*להקת כנסיית השכל ביצעה את השיר יחד עם התזמורת האנדלוסית אשקלון במסגרת פרויקט של גלי צה"ל במלאת 40 שנה לצאת "סיפורי פוגי" בשנת 2013. 

*כמו כן ביצעו את השיר אומנים נוספים, ביניהם חמי רודנר, אבי סינגולדה, רפי גינת, מוש בן ארי וג'יין בורדו.

אהוד בנאי, בשירו "מהרי נא" ("הילד בן שלושים") מתאר מצב דומה של אדם מבוגר המיואש מחייו הבוגרים, חוזר אל בית הוריו ומייחל לקרבתה של אימו.

== קישורים חיצוניים ==

* 
* 
* 
* רום אטיק וניר גורלי, [https://www.kan.org.il/Podcast/item.aspx?pid=16938 ילד מזדקן - כוורת], בפודקאסט "שיר אחד", 27 באפריל 2020

==הערות שוליים==

קטגוריה:שירי 1973
קטגוריה:סינגלים מ-1973
קטגוריה:שירי כוורת
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שהולחנו על ידי דני סנדרסון
קטגוריה:שירים על ילדות
קטגוריה:שירים על זקנה
קטגוריה:סינגלים בהוצאת הד ארצי
סחלב הקוף הערפדי

סחלב הקוף הערפדי (שם מדעי: Dracula Simia) הוא פרח ממשפחת הסחלביים. שמו העברי ניתן לו בגלל מראהו הדומה לפני קוף, ובגלל שהצמח נמנה עם הסוג דרקולה נוסף לו שם התואר "ערפדי". מוצאו באזור הנאוטרופי סביב יערות גשם טרופיים.

לפרח ריח הדרים מתוק. הוא בעל שלושה עלים שבשטח המפגש שלהם ניתן לראות שתי נקודות שמתחתיהן קפל קטן, וכתם אדום. פרטים אלה יוצרים תמונה של פני קוף.

== מאפיינים ==
סחלב הקוף הערפדי שייך לסוג דרקולה, המונה כ-120 מינים, וכמו שאר קרוביו לסוג, הוא אפיפיט (הנשען על צמחים אחרים אך איננו טפיל). 

עלי הכותרת שלו יכולים להופיע בצבעים שונים ומגוונים אך כולם שומרים על הצורה המורכבת משלושה פלחים המחוברים ביניהם בזווית כלפי חוץ ובנקודת מפגשם ניתן לראות פרצוף קוף. הפריחה לא תלויה בעונות פריחה ובזמני השנה, ובתנאים נכונים הפרח יכול לפרוח בכל זמני השנה.

== תנאי גידול ==
סחלב פני הקוף הערפדי מיטיב לגדול באקלים לח, כאשר הוא נהנה מגשמים קצרים כמעט מדי יום, וערפילים שהופכים לטיפות מים על עלי הכותרת. סחלבי הדרקולה צומחים בתחתית יערות הגשם, ללא שמש ישירה. 

=== גידול ביתי ===
בגידול ביתי, חשוב לספק לצמח לחות גבוהה, ועם זאת לזכור כי יש לאוורר את המקום לעיתים תכופות משום שמקום סגור ולח מעודד ריבוי בקטריות ופטריות הפוגעות בצמח. יש להקפיד על משרעת טמפרטורות שבה הטמפרטורה בלילה תהיה נמוכה ב-4°C מהטמפרטורה במהלך היום. התאורה אמורה להיות בהירה ומפוזרת, אך לא חמה. אין לחשוף את הצמח לאור שמש ישיר. חלונות מערביים ודרום מערביים יהיו המתאימים ביותר.

==קישורים חיצוניים==

* [http://www.kuriositas.com/2012/06/amazing-monkey-orchid.html תמונות של הפרח]

קטגוריה:סחלביים
קטגוריה:צמחים ביער האמזונאס
קטגוריה:אפיפיטים
משה לוי (ראש מועצה מקומית)

משה לוי (1919-1986) היה ראש המועצה המקומית נס ציונה בין השנים 1966-1968.

==ביוגרפיה==

לוי נולד בשנת תרע"ט (1919) בעיר בגדאד שבעיראק, בן למשפחה אמידה בת חמישה אחים ואחיות.
לוי שימש בארצו כעובד מדינה. הוא הגדיר את עצמו כיהודי ציוני נלהב, היה מראשי הקהילה היהודית בעיראק ואחת הדמויות במפעל הציוני של העלאת יהודי עיראק ארצה.

בשנת 1951 עלה משה לוי, יחד עם אשתו סעידה וחמשת ילדיהם, לארץ ישראל במסגרת מבצע עזרא ונחמיה, תוך שהם משאירים אחריהם ממון רב ונכסים בעיראק. בתחילה גרו במחנה עולים ואחר כך עברו למעברת נס ציונה, שם למד עברית ושם גם נולדה בתו הקטנה.
משה לוי נבחר ליו"ר הוועד במעברת נס ציונה, וכן כיהן כמזכיר סניף הפועל המזרחי וכמנהל המחלקה לעדה הבבלית.

בשנת 1954 הצטרף למפלגת המפד"ל בה שימש כפעיל מרכזי.

בין השנים 1954–1986 היה יו"ר לענייני מיעוטים מטעם המפד"ל ובמסגרת תפקידו זה היה לגורם מקשר בין בני המיעוטים במדינה לבין הממשלה. לימים, האמון והכבוד שרכשו לו בני קהילות המיעוטים (לרבות דרוזים צ'רקסים, ערבים ובדואים) סייעו בחיזוק מעמדה של מפלגת המפד"ל בקרב מגזרים אלו.

בשנים 1957–1966 שימש כיו"ר חברה קדישא בנס ציונה. בשנת 1955 נתמנה לחבר מועצה מטעם המפד"ל במועצת נס ציונה, ומשנת 1965 כיהן כסגן ראש מועצה.
ב-1966 נבחר לראשות המועצה המקומית. במשרה זו כיהן משה לוי עד לשנת 1968.

משה לוי נפטר בשנת 1986, בגיל 67.

בשנת 2001, כהוקרה לפועלו, נקרא על שמו רחוב בחלקה המערבי של העיר.

==לקריאה נוספת==
* אריה חשביה, נס-ציונה עיר עם לב של מושבה, יצא לאור על ידי עיריית נס ציונה באמצעות הוצאת מלוא בע"מ, תשס"ג 2003 (עמ' 156 בפרק "הקברניטים-ראשי היישוב מראשיתו").

==קישורים חיצוניים==
* [http://www.nzc.org.il/אודות_העירייה_ראשי_עיר_מהעבר עיריית נס ציונה-ראשי מועצה וערים מהעבר]
רחוב הנושא את שמו של משה לוי בנס ציונה

קטגוריה:ישראלים ילידי עיראק
קטגוריה:ראשי רשויות מקומיות מטעם המפד"ל
קטגוריה:ראשי מועצת נס ציונה
קטגוריה:ישראלים שנולדו ב-1919
קטגוריה:ישראלים שנפטרו ב-1986
ארלנמייר

ממוזער
ארלנמייר (הנקרא גם בקבוק קוני או הנורה) הוא בקבוק מעבדה המשמש לחימום או ערבוב נוזלים. 

הארלנמייר בנוי בצורת חרוט, עם פתח גלילי, ועשוי מזכוכית עמידה בחום. לעיתים יש עליו שנתות של מיליליטר (ml). גודלי ארלנמיירים נפוצים הם: 50ml, 100ml, 200 ml, 500ml ו-1000ml. ארלנמיירים מקצועיים עמידים גם בטמפרטורה של 300 מעלות.

ארלנמייר הוא בקבוק מעבדה הנקרא על שם אמיל ארלנמייר, כימאי גרמני שהמציא אותו ב-1861.

הארלנמייר נפוץ מאוד במעבדות הודות למספר יתרונות על פני בקבוקי רתיחה וכוסות כימיות: 

לבקבוק צוואר צר אשר מונע שפיכת נוזלים בעת בחישה וגם ניתן לסגור אותו באמצעות פקק.

המבנה החרוטי של הארלנמייר מאפשר להפריד בקלות משקע מוצק מנוזל הנמצא מעליו: הטיית הארלנמייר לכיוון אופקי, גורמת ליציאת הנוזל דרך הפתח, בעוד שהמשקע המוצק נשאר לכוד בבסיס הכלי הנמוך מהפתח.

כמו כן, הוא מאט את קצב האידוי בגלל צווארו הצר ומאפשר יציבות בגלל בסיסו הרחב. אם בבקבוק קוני אין אוויר אז ההתאדות של הנוזל בפנים מהירה יותר.

==ראו גם==
* קנקן מעבדה

==קישורים חיצוניים==

קטגוריה:כלי מעבדה
קטגוריה:גרמניה: המצאות
קטגוריה:בקבוקים
הגיבן מנוטרדאם 2: סוד הפעמון

הגיבן מנוטרדאם 2: סוד הפעמון (באנגלית: The Hunchback Of Notre Dame II) הוא סרט הנפשה של חברת וולט דיסני. זהו סרט המשך לסרט "הגיבן מנוטרדאם". הסרט הופץ ישירות לווידאו.

== תקציר העלילה ==
הגיבן שולט על העיר פריז מלמעלה, ממגדל הפעמונים של הנוטרדאם. קוואזימודו וחברו זפיר, בנם של אזמרלדה ופיבוס, עוצרים בקרקס נודד ומתיידדים עם מדלן, הבת המאומצת של קוסם מרושע בשם סארוש, שזומם לקטוף את הפעמונים של הקתדרלה המפורסמת.

== מדבבים ==
{| class="wikitable"
|-
! דמות!! מדבבים בגרסה האנגלית !! מדבבים בגרסה העברית
|-
| קוואזימודו || טום הולס || אלון אופיר
|-
| מדליין || ג'ניפר לאב יואיט || מיכל צפיר
|-
| אזמרלדה || דמי מור || לירז ברגמן
|-
| פיבוס || קווין קליין || אוהד שחר
|-
| סארוש || מייקל מקיין || יורם יוספסברג
|-
|}

== ביקורת ==
הסרט קיבל ביקורות שליליות רבות ממבקרי קולנוע ברחבי העולם. אתר Rotten Tomatoes העניק לסרט 30%. מבקרים הוסיפו כי איכות האנימציה בסרט ירודה, ואף הוסיפו שפסקול הסרט ירוד עוד יותר. לאחר שפורסם אלבום הלהיטים של דיסני כמה משירי הסרט הפכו לפופולריים.

== פסקול ==

== קישורים חיצוניים ==
* 

==הערות שוליים==

קטגוריה:סרטים אמריקאיים
קטגוריה:סרטי המשך אמריקאיים
קטגוריה:דיסני: סרטי הנפשה
קטגוריה:סרטי 2002
קטגוריה:סרטי הנפשה מוזיקליים
קטגוריה:סרטי אנימציה של סטודיו דיסני-טונס
קטגוריה:הגיבן מנוטרדאם
קטגוריה:סרטי אנימציה שיצאו ישירות בפורמט לצפייה ביתית
המסילה הטרנס-כספית

התחנה הראשונה המקורית של הקו, בנמל אוזון-אדה על חוף הים הכספי
המסילה הטרנס-כספית (גם "המסילה המרכז-אסיאתית") היא מסילת ברזל שנסללה על ידי האימפריה הרוסית בסוף המאה ה-19 על תוואי דרך המשי, כחלק מהתפשטות האימפריה הרוסית למרחבי מרכז אסיה (שנקראה "טרנס-כספיה", כלומר מעבר לים הכספי). המסילה שימשה בראשיתה לצרכים צבאיים והיוותה נכס אסטרטגי רוסי במסגרת "המשחק הגדול" על השליטה במרחבים אלה בין רוסיה לבריטניה. המסילה משתרעת לאורך 2560 ק"מ מטורקמנבאשי שבטורקמניסטן לחופי הים הכספי ועד אנדיז'ן שבאוזבקיסטן ובדרכה מקשרת את אשגבאט, מרב, סמרקנד, בוכרה וטשקנט.

== מסלול והיסטוריה ==
בין 1879 ו-1886 נסללה המסילה במרכז טורקמניסטן של ימינו, בין הים הכספי דרומית-מזרחית לאשגבאט ברובה דרך מדבר קאראקום. ב-1888 הגיעה המסילה, לאחר סיבוב צפונה, לסמרקנד ובוכרה, בהתאם לכיבוש השטח והשליטה בו על ידי צבא האימפריה הרוסית. ב-1898 הושלם חלקה המזרחי של המסילה דרך טשקנט עד אנדיז'ן, לאחר בניית גשר מעל נהר סיר דריה. מעל נהר אמו דריה עברה הרכבת על גבי גשר-עץ, שניזוק בשיטפונות. רק ב-1901 הושלם גשר קבוע מעל הנהר.

בשנת 1905 נוסד קו מעבורת לרכבות בין העיר באקו שבאזרבייג'ן לקרסנובודסק.

ב-1906 חובר בטשקנט קו הרכבת הטרנס-כספי עם המסילה הטרנס-ארלית, המחברת את טשקנט עם אורנבורג וממנה אל רשת הרכבות של רוסיה. ב-1910 חוברו לקו-משנה הערים טרמז ודושנבה. קו-משנה נוסף מחבר את המסילה למשהד שבאיראן. ב-1926 חוברה המסילה לטורקסיב, המסילה החוצה את קזחסטן אל נובוסיבירסק שבסיביר.

== קישורים חיצוניים ==

* [http://www.globalsecurity.org/military/world/russia/railroad-8.htm מאמר באתר Globalsecurity]
* [http://www.jstor.org/stable/1761282 מאמר על פתיחת הקו בכתב העת Science מאוגוסט 1886]
* [http://digitalgallery.nypl.org/nypldigital/dgkeysearchdetail.cfm?trg=1&strucID=100436&imageID=50877&total=38&num=0&parent_id=100120&word=&s=&notword=&d=&c=&f=&k=0&sScope=&sLevel=&sLabel=&lword=&lfield=&sort=&imgs=20&pos=2&snum=&e=w תמונות מהקמת המסילה]
* Geoffrey Kemp and Robert Harkavy, [https://web.archive.org/web/20120302154329/http://acc.teachmideast.org/texts.php?module_id=4&reading_id=120&sequence=14 "המשחק הגדול" ותפקידן של הרכבות]

==הערות שוליים==

קטגוריה:ברית המועצות: רכבות
קטגוריה:מרכז אסיה
קטגוריה:טורקמניסטן: תחבורה
קטגוריה:אוזבקיסטן: תחבורה
קטגוריה:מסילות רכבת בין-לאומיות
קטגוריה:אסיה: מסילות רכבת
אטלנטיס: האימפריה האבודה

אטלנטיס: האימפריה האבודה (באנגלית: Atlantis: The Lost Empire) הוא סרט אנימציה של חברת וולט דיסני משנת 2001. הסרט מספר את הרפתקאותיו של חוקר צעיר משנת 1914 אשר נחוש להוביל את הצוות שלו ליבשת האבודה אטלנטיס. הסרט הופץ לאקרנים ב-15 ביוני 2001, אף על פי שהוצג שבועיים לפני כן בתיאטרון בקליפורניה.

הסרט הועמד לשבעה פרסי אנני והכנסותיו היו כ-186 מיליון דולר ארצות הברית.

== עלילה ==
מילו ת'אץ' הוא הרפתקן. מילו מחזיק בידיו את המפתח לגילוי היבשת האבודה אטלנטיס אשר שקעה במצולות. הוא מצטרף אל צוות נועז של חוקרי יבשות במימון מיליונר אקסנטרי. הוא לוקח עמו את קפטן רורק, הם יוצאים למסע מופלא בממלכה התת-ימית. הדברים הנגלים לעיניהם ברורים רק למילו שיכול לחשוף את סודה עתיק השנים של אטלנטיס ולהוביל את הצוות ליבשת החמקמקה והבוגדנית.

==מדבבים באנגלית==
בגרסה האנגלית של הסרט דיבב ג'ים ורנלי וזהו היה התפקיד האחרון בטרם נפטר. 

==מדבבים בעברית==
{| class="wikitable"
|-
! דמות!! מדבב
|-
| מילו ת'אץ' || עודד מנשה
|-
| הנסיכה קידאגאקש "קידה" נדאק || לירז ברגמן
|-
| המפקד לייל טייבריוס רורק || אלי גורנשטיין
|-
| גאהטאן "מול" מולייר || איציק סיידוף
|-
| הלגה סינקלייר || שרית וינו-אלעד
|-
| אוברי || אורלי פרל
|-
| פרסטון וויטמור || שלמה בר-שביט
|-
| וינסנזו "ויני" סנטוריני || אוהד שחר
|-
| דוקטור ג'ושוע סטרונגבר סוויט || עמי מנדלמן
|-
| המלך קאשקים נדאק || יהודה אפרוני
|-
| וילהלמינה ברתה פאקארד || נורית כהן
|-
| ג'בדייה אלרדייס "קוקי" פרנסוורט' || יורם יוספסברג
|-
| פנטון קיו הארקורט || יהויכין פרידלנדר
|-
| דמויות נוספות || מומי לוי

עפרון אטקין

שמוליק טנא
|}

== הפקה ==
הפקת הסרט החלה לאחר הגיבן מנוטרדאם משנת 1996. במקום מחזמר החליט הצוות של דיסני להפיק סרט הרפתקאות ופעולה בהשראת עבודותיו של ז'ול ורן. הסרט עשה שימוש רב באנימציה ממוחשבת יותר מכל הסרטים באותן השנים של דיסני, דמויות הסרט ועוד כמה הופקו באנימציה קלאסית. הבלשן מארק אוקרנד יצר עבור דיסני, שפה מיוחדת, אותה דיברו בני אטלנטיס בסרט. הסרט היה מבין האחרונים של דיסני באנימציה קלאסית.

==סרט המשך==
במהלך שנת 2003 יצא סרט המשך בשם "אטלנטיס: שובו של מיילו". הסרט לא הוקרן בקולנוע ויצא ישירות לווידאו ול-DVD.

== קישורים חיצוניים ==

* 

קטגוריה:אולפני ההנפשה של וולט דיסני: סרטים
קטגוריה:דיסני: סרטי הנפשה
קטגוריה:דיסני: סרטים
קטגוריה:סרטים אמריקאיים משנת 2001
קטגוריה:סרטי 2001
IBM Systems Network Architecture

IBM Systems Network Architecture (בקיצור SNA) הוא פרוטוקול קנייני של חברת IBM, שנוצר בשנת 1974. זהו מערך שלם המגדיר את ההתקשרות בין מחשבים מרכזיים למשאבים ברשת. SNA מתאר את הפרוטוקול ואינו מהווה יישום או חבילת תוכנה למימוש. 
מימוש פרוטוקול SNA מופיע בחבילות תקשורת שונות, בעיקר בתוכנת VTAM) Virtual telecommunications access method) שהיא חבילת תקשורת המופעלת על מחשבים מרכזיים מתוצרת IBM לתקשורת SNA.
פרוטוקול SNA אינו נפוץ היום, ואת מקומו תפס פרוטוקול TCPIP שהוא פרוטוקול פתוח ונפוץ הרבה יותר. SNA נמצא בשימוש היום בעיקר בסביבות מחשבים מרכזיים של IBM.

==היסטוריה==
פרוטוקול SNA התפרסם כחלק מהכרזה של IBM על פונקציות תקשורת מתקדמות בספטמבר 1974, שמכילה מימוש של SNA/SDLC (Synchronous Data Link Control)
במוצרים הבאים:

*
*IBM 3770 data communication system

==אבטחת מידע==
פרוטוקול SNA נחשב פרוטוקול מוגן בשל היותו סגור ומאובטח. כל ישות ברשת חייבת להיות מוגדרת מראש כדי לפעול בצורה תקינה.

קטגוריה:פרוטוקולי תקשורת
קטגוריה:מוצרי IBM
בניין הסקיי סיטי של צ'אנגשה

סקיי סיטי (בכתב סיני: 天空 城市; בפין-יין: Tiankong Chengshi), או סקיי סיטי אחד, היה גורד שחקים בתהליכי תכנון ותחילת בנייה, שהיה מתוכנן להגיע לגובה 838 מטרים. הבניין נמצא בעיר צ'אנגשה, במחוז חונאן, בדרום מרכז הרפובליקה העממית של סין. המגדל עתיד להשתרע על שטח של 1,050,000 מטרים רבועים ולכלול 93 מעליות. ביולי 2013 הופסקו עבודות ההכנה לבנייה, עקב דרישות הממשל לעמידה בתקנים נוספים, בנובמבר 2015 חודשו עבודות הבנייה אך הופסקו שוב לאחר שנה בעקבות הכרזה על האזור כ"אזור ללא בניה". אם ייבנה, הבניין צפוי לעבור בגובהו את מגדל בורג' ח'ליפה בעשרה מטרים. הכרזת האזור המורחב סביב מיקום המגדל כאזור מוגן עצרה בפועל את תהליך הבנייה לזמן בלתי ידוע.

==בנייה==
הבניין מתוכנן להיבנות באופן לא קונבנציונלי, ומתכנני הבנייה העריכו כי היא תימשך רק 90 יום, בנוסף ל-120 ימי הכנה של בנייה טרומית באתר העבודה. אם יושלם, הוא יהיה הבניין השני בגובהו בעולם, לאחר מגדל ג'דה שבערב הסעודית שיהיה גבוה ממנו ב-170 מטרים. עלות בניית המגדל נאמדת ב-9 מיליארד יואן סיני (1.46 מיליארד דולר אמריקני).

החברה הבונה התכוונה לבנות בניין בגובה 666 מטרים, אך השלטון המקומי רצה שבניין זה יהיה הבניין הגבוה ביותר בעולם, ומכאן תוכניותיו הנוכחיות.

הבניין יכלול קניונים, בתי מגורים, בתי ספר ובית חולים שישרתו 30,000 תושבים. הוא יהיה עמיד לרעידת אדמה בעוצמה של 9 בסולם ריכטר.

==קישורים חיצוניים==
* 
* [http://edition.cnn.com/2013/07/24/travel/sky-city-breaks-ground באתר CNN]
* [http://blogs.wsj.com/chinarealtime/2013/08/02/builder-of-worlds-tallest-tower-gets-emotional באתר הוול סטריט ג'ורנל]
* [http://www.mako.co.il/hix-science/lab/Article-e9ca60d19eff731006.htmL באתר מאקו]
* 
* 

==הערות שוליים==

קטגוריה:צ'אנגשה: גורדי שחקים
קטגוריה:גורדי שחקים: מיזמים שבוטלו
ויקטור מדינה

ויקטור מדינה (נולד ב-22 במרץ 1939) הוא כלכלן ישראלי, כיהן כמנכ"ל משרד האוצר, מנכ"ל בנק מזרחי, יו"ר כי"ל ומנהל המחלקה המוניטרית בבנק ישראל.

==ביוגרפיה==

מדינה נולד באלכסנדריה שבמצרים, למד בבית הספר הצרפתי בעיר. ב-1957 עלה לישראל עם הוריו ושלוש אחיותיו, נקלט בקיבוץ גניגר ועבד כפועל בניין. שירת בצה"ל בחיל התותחנים. סיים תואר ראשון בכלכלה ובמדע המדינה באוניברסיטה העברית בירושלים. ב-1972 סיים תואר שני בכלכלה מהאוניברסיטה העברית. 

במקביל ללימודי תואר ראשון עבד כפקיד בבנק לאומי. ב-1967 החל את עבודתו בבנק ישראל במחלקת המחקר והתקדם עד לסגן מנהל המחלקה, ב-1979 מונה למשנה למנהל מחלקת מטבע חוץ. ב-1982 מונה למנהל המחלקה המוניטרית שהוקמה בבנק במסגרת מימוש התוכנית לארגונו מחדש. במהלך כהונתו הכניס לשימוש כלים חדשים ששימשו את בנק ישראל למימוש המדיניות המוניטרית, בהן הנפקת מלווה קצר מועד והקצאת הלוואות לבנקים המסחריים. ב-1986 מונה לחבר הנהלה בכיר בבנק וקיבל אחריות גם על מחלקת האשראי ומחלקת מטבע חוץ. ב-1987 פרש מהבנק לאור "חילוקי דעות מקצועיים" עם הנגיד מיכאל ברונו. בהמשך השנה מונה על ידי שר האוצר משה ניסים למנכ"ל משרד האוצר וכיהן בתפקיד במשך כשנתיים. הוא התפטר מספר חודשים לאחר כניסתו של שמעון פרס לתפקיד שר האוצר. לאחר פרישתו מונה למנהל חברת בת של הבנק הבינלאומי אך התפטר לאחר מספר שבועות. 

בשנת 1990 מונה על ידי משה ניסים, שר התעשייה והמסחר, ליו"ר דירקטוריון כימיקלים לישראל וכיהן בתפקיד במשך כחמש שנים, במהלכן עברה החברה הפרטה. במאי 1995 מונה ליו"ר בנק מזרחי ובאוגוסט 1995 מונה למנכ"ל הבנק, הוא כיהן בתפקיד עד מאי 2004, במהלך כהונתו הוביל מדיניות שמרנית שהביאה להגדלה משמעותית ברווחיות ובתשואה על ההון של הבנק. סביב פרישתו התנהל דיון ציבורי באשר למענק פרישה שאושר לו בסך של 13.5 מיליון ש"ח, מבלי שדווח על כך בדו"חות הבנק, עד התערבות המפקח על הבנקים והרשות לניירות ערך. בספטמבר 2006 מונה לדירקטור בחברת כימיקלים בישראל ומכהן גם כדירקטור בחברות הבת רותם אמפרט נגב וכיל דשנים. במהלך 2007 כיהן כדירקטור חיצוני במגדל אחזקות ביטוח ופיננסים.

ביולי 2009 מונה לחבר בוועדה המייעצת למועצה הלאומית לכלכלה. באוגוסט 2009 מונה ליו"ר מגדל שוקי הון, הוא כיהן בתפקיד עד התפטרותו במאי 2011. 

היה מועמד לנגיד בנק ישראל.

==קישורים חיצוניים==
*
*
*

==הערות שוליים==

קטגוריה:עובדי בנק ישראל
קטגוריה:מנכ"לי משרד האוצר
קטגוריה:כלכלנים ישראלים
קטגוריה:מנהלי בנק מזרחי טפחות
קטגוריה:דירקטורים ישראלים
קטגוריה:עולים בשנות ה-1950
דייט בחשיכה

דייט בחשיכה היא תוכנית מציאות ישראלית המשודרת החל מ-13 באוקטובר 2012 בערוץ 2 בזכיינית רשת בהנחיית ירון ברובינסקי. התוכנית מבוססת על התוכנית ההולנדית "Daten in het Donker", שעלתה לשידור לראשונה בהולנד בשנת 2007 ברשת RTL 5.

== הפורמט ==
התוכנית מבוססת על הפורמט ההולנדי, שבו 3 גברים ו-3 נשים גרים בווילה מפוארת. הגברים והנשים חיים באגפים נפרדים באותו הבית ונפגשים זה עם זו רק בחדר אשר מוחשך באופן מוחלט. למשתתפים בתוכנית יש שלושה ימים להכיר זה את זה רק באותו החדר המוחשך, כאשר הם מצולמים בכל העת במצלמות אינפרא אדום. העונה הראשונה זכתה לאחוזי צפייה גבוהים.

לקראת סוף התוכנית כל המשתתפים נחשפים באור. לאחר שהם נחשפים, כל המשתתפים בוחרים אם הם רוצים להמשיך את מערכת היחסים שלהם עם מושא אהבתם או אם הם מעדיפים לעזוב את הווילה.

לאורך עונות הסדרה, הופיעו בה גם מפרסמים, כמו נתן בשבקין (הישרדות) וקארין כהן.

בפרק הראשון של העונה השלישית, מנחה התוכנית, ירון ברובינסקי, השתתף כאחד המתמודדים בתוכנית. בתפקיד המנחה באותו פרק הייתה ירדן הראל.

בעונה השלישית, פרק אחד הוקדש לקהילה הגאה ולגיל הזהב.

נכון לאוקטובר 2013 שודרו כשלוש עונות.

== קישורים חיצוניים ==
* [http://reshet.tv/Shows/Dating_In_The_Dark// האתר הרשמי של הגרסה הישראלית]
* [http://www.rtl.nl/liefde/dateninhetdonker/home/ האתר הרשמי של המהדורה ההולנדית המקורית]
ביקורות
* 
* 
==הערות שוליים==

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות מציאות ישראליות: שידוכים והיכרויות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ 2: תוכניות וסדרות
קטגוריה:רשת: תוכניות וסדרות
קטגוריה:תוכניות טלוויזיה ישראליות מבוססות על פורמט הולנדי
מוזמביק במשחקים הפאראלימפיים

מוזמביק השתתפה לראשונה ב בהמשחקים הפאראלימפיים לונדון (2012) כששלחה למשחקים משלחת של שני ספורטאים, גבר ואישה. במשחקי החורף לא נטלה מוזמביק חלק מעולם.

==היסטוריה==
הספורטאים אותם שלחה מוזמביק למשחקים, התחרו שניהם במרוץ ל-200 מטר והמרוץ ל-400 מטר, והאתלטית, מאריה אליזה מוצ'אבו, התחרתה גם במרוץ ל-100 מטר. 

במדליה הראשונה בתולדותיה, זכתה מוזמביק ב כשהאצנית אדמילסה גוברנו זכתה במדליית הארד בריצת 400 מטר (קטגוריה T12) עם תוצאה של 53.89 שניות, אחרי אוקסנה בוטורצ'וק האוקראינית (53.14 שניות) ואומרה דוראנד הקובנית שקבעה שיא עולם חדש בקטגוריה (51.77 שניות).

==ראו גם==
* מוזמביק במשחקים האולימפיים
* מוזמביק במשחקים האולימפיים לנוער

==קישורים חיצוניים==
* [http://www.paralympic.org/npc/mozambique מוזמביק] באתר הוועד הפאראלימפי הבינלאומי

==הערות שוליים==

קטגוריה:מדינות במשחקים הפאראלימפיים
קטגוריה:מוזמביק: ספורט
רז יובן

רז יובן (נולדה ב-17 באוגוסט 1976) היא תסריטאית, יוצרת, עורכת ועיתונאית. 

==ביוגרפיה==
יובן נולדה בהרצליה וכשהייתה בת 11 עברה עם משפחתה לכפר סבא. בגיל 17 עזבה את התיכון המקומי ועברה ללמוד בתיכון אנקורי בתל אביב. בצבא שירתה כמש"קית הוראה ולאחר מכן למדה ספרות לתואר ראשון ובשנת 2001 החלה לכתוב במגזין "תרבות מעריב" בתקופה שאמנון דנקנר שימש כעורך הראשי של העיתון. בהמשך עברה לערוך ולכתוב במגזינים "עלמה" ו"בלייזר", וכן בשבועון "לאישה", מבית "ידיעות", ובמגזין "גלריה" של עיתון "הארץ".

בשנת 2008 ערכה את הרומן "אצלנו עכשיו בוקר", מאת עיתונאית "הארץ" לשעבר דאה הדר (הוצאת כנרת זמורה ביתן).
באותה שנה החלה לכתוב גם לטלוויזיה, עבור הדרמה היומית המוזיקלית "דני הוליווד" ששודרה ב-yes, ובשנת 2009 הפכה לתסריטאית הראשית בעונה השנייה של הסדרה. בין השנים 2009 ל-2010 כתבה לסדרת הדרמה המוזיקלית של yes, "תיכון השיר שלנו", וכן שמשה כתסריטאית ראשית ביחד עם אריק שגב בסדרה "15 דקות", העוסקת בעולם הריאליטי. בשנת 2012 שימשה כתסריטאית ראשית, לצד אורי גרוס בסדרת הדרמה היומית של HOT "תנוחי". כמו כן כתבה לסדרות הילדים והנוער "אליפים" ושימשה כתסריטאית ראשית בעונה השנייה של "שוברי גלים" המשודרות ב-yes.

בנוסף כתבה את העונות השנייה והשלישית של סדרת הדוקו-דרמה TLV - עושים את תל אביב בערוץ הבידור, וכן שימשה כתסריטאית "X פקטור", בערוץ 2, "רשת".

בשנת 2015 כתבה את תסריט סרט הטלוויזיה "לאן נעלם נימני?", ששודר בערוץ הילדים לרגל יום השנה ה-20 לרצח יצחק רבין.

בשנת 2016 יצרה וכתבה את סדרת הדרמה לילדים "כפולה" בכיכובה של נועה קירל. הסדרה שודרה ביס ובהוט, זכתה להצלחה גדולה וחודשה לחמש עונות.

באותה השנה יצרה וכתבה כתסריטאית ראשית יחד עם חיים אביחיל את דרמת המתח הפוליטית "שלטון הצללים" אשר שודרה בהוט.

בשנת 2020 יצרה וכתבה את הסיטקום המצליח "אבא מטפלת". הסדרה שודרה במשך שש עונות בהוט ויס.

בשנת 2022, יצרה יחד עם אלעד חן את סדרת המתח לנוער "המתחם ה-25" עבור כאן חינוכית, ושימשה כתסריטאית ראשית יחד עם מיתר פרהט.

בשנת 2023 יצרה יחד עם רועי עידן את הסדרה "לעוף על אנה", אותה כתבה כתסריטאית ראשית יחד עם אסיה לבטוב ומיתר פרהט שגם ביימה את הסדרה.

באותה השנה שימשה כעורכת תסריט של הדרמה הבלשית המצליחה "בני מצווה".

כיום עובדת על דרמת המתח "ים המוות" אותה יצרה וכתבה עבור "קשת 12", ועובדת יחד עם היוצרת התסריטאית והבמאית מיתר פרהט על דרמה קומית בלשית בשם "שכנים".

=== חיים אישיים ===
יובן מתגוררת בתל אביב עם בן זוגה ושלושת ילדיהם. מעדיפה לעבוד כיום עם היוצרת התסריטאית הבמאית והמזרחית מיתר פרהט.

== קישורים חיצוניים ==
* 

== הערות שוליים ==

קטגוריה:תסריטאיות טלוויזיה ישראליות
קטגוריה:תסריטאי טלוויזיה ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרי תיכון אנקורי תל אביב
קטגוריה:בוגרות תיכון אנקורי תל אביב
קטגוריה:ישראליות שנולדו ב-1976
קטגוריה:ישראלים שנולדו ב-1976
יעקב ליפשיץ (כלכלן)

יעקב ליפשיץ (נולד ב-16 ביולי 1944) הוא כלכלן ומנהל ישראלי. כיהן כמנכ"ל משרד האוצר, מנכ"ל אלקטרה ויו"ר התעשייה הצבאית.

==ביוגרפיה==
ליפשיץ בעל תואר ראשון בכלכלה ומדע המדינה מהאוניברסיטה העברית בירושלים, בעל תואר שני בהצטיינות מהאוניברסיטה העברית ודוקטורט בכלכלה ומדיניות ציבורית מאוניברסיטת בן-גוריון בנגב.

בשנים 1968 עד 1970 עבד ככלכלן ראשי ביחידת מתאם הפעילות בשטחים שבמשרד הביטחון. לאחר מכן שימש כסגן וכיועץ הכלכלי למשרד הביטחון עד 1979. ב-1979 מונה לסמנכ"ל בחברת אורדן תעשיות ובשנת 1982 מונה לסמנכ"ל בכלל תעשיות. ב-1984 מונה למנכ"ל אלקטרה. במהלך כהונתו זכה בפרס התעשייה מטעם התאחדות התעשיינים בישראל. בפברואר 1989 הומלץ על ידי שר האוצר שמעון פרס, שהכיר אותו ממשרד הביטחון, לכהן כמנכ"ל משרד האוצר, והמינוי אושר על ידי הממשלה בסוף פברואר 1989. הוא כיהן בתפקיד עד תחילת 1991. לאחר מכן כיהן כיו"ר בחברת רימון, סמנכ"ל בכיר הממונה על האשראי בבנק דיסקונט בשנים 1992 עד 1994. הוא כיהן כיו"ר התעשייה הצבאית בשנים 1996 עד 2001, כיו"ר החברה הממשלתית לביטוח סיכוני סחר חוץ, כיו"ר דור כימיקלים ודור אנרגיה, יו"ר המשביר לצרכן ויו"ר ספקטרוניקס.

כיהן כדירקטור בחברות רבות נוספות בהן פרוטרום, בנק כרמל, קלי סוכנויות לביטוח, אלביט מערכות, בנק דיסקונט, דור גז, ספרינג – ניהול קרן פנסיה, טסנת בדיקות תוכנה, בנק אגוד לישראל. שימש יו"ר המרכז הישראלי לניהול וחבר בחבר הנאמנים ובהנהלת אוניברסיטת בן-גוריון.

ליפשיץ שימש כמרצה בפקולטה להנדסת תעשייה וניהול בטכניון, מרצה בחוג לכלכלה באוניברסיטת תל אביב, מרצה במחלקה לכלכלה ובמחלקה למינהל ומדיניות ציבורית, באוניברסיטת בן-גוריון ובמחלקה למדע המדינה באוניברסיטת בר-אילן.

מחבר הספרים "כלכלת ביטחון: התאוריה הכללית והמקרה הישראלי" בהוצאת משרד הביטחון, 2000 ו"ההתפתחות הכלכלית בשטחים המוחזקים" בהוצאת מערכות, 1970. בנוסף מחברם של מאמרים רבים בנושאי כלכלה וביטחון.

==קישורים חיצוניים==
*[http://www.news1.co.il/Archive/006-D-680-00.html יעקב ליפשיץ], באתר חדשות מחלקה ראשונה
*יעקב ליפשיץ, [https://web.archive.org/web/20131016153449/http://www.biu.ac.il/SOC/besa/MSPS92.pdf התפקיד האסטרטגי והכלכלי של תעשיות הביטחון בישראל], מרכז בגין סאדאת (בס"א) למחקרי אסטרטגיה אוניברסיטת בר-אילן
* 

==הערות שוליים==

קטגוריה:תעשיינים ישראלים
קטגוריה:כלכלנים ישראלים
קטגוריה:זוכי פרס התעשייה
קטגוריה:מנכ"לים ישראלים
קטגוריה:מנכ"לי משרד האוצר
קטגוריה:עובדי בנק דיסקונט לישראל
קטגוריה:מחברי ספרי עיון ישראלים
קטגוריה:יועצים כלכליים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת בן-גוריון בנגב
קטגוריה:ישראלים שנולדו ב-1944
האיגוד לרפואת ילדים בישראל

האיגוד הישראלי לרפואת ילדים (הכולל בתוכו את איגוד רופאי הילדים בישראל ואת האקדמיה לרפואת ילדים בישראל) הוא ארגון מקצועי המהווה חלק מן ההסתדרות הרפואית בישראל ומאגד בתוכו את רופאי הילדים החברים בהר"י.

האיגוד מונה יותר מ–2,500 חברים, העוסקים ברפואת הילדים בבתי החולים ובקהילה, ובנוסף יותר מ–1,000 חברים נלווים.
מטרות האיגוד, כפי שמנוסחות בתקנון שלו, הן
*  פיתוח וקידום רפואת הילדים ובריאות הילד במדינת ישראל.
*  הבטחת רמה מקצועית עליונה של חברי האיגוד, ניסוח ויישום של הנחיות קליניות עדכניות, ושמירה על רמה אתית גבוהה.
*  פיתוח וקידום מעמדם המקצועי של רופאי הילדים בישראל.
*  קידום הנושא של רפואה מונעת בילדים, כולל תמיכה בהכנסת חיסונים חדשים לסל השירותים וטיפול בבעיית ההשמנה.
*  תמיכה בפריפריה — הן במרפאות בקהילה והן בבתי החולים.

האיגוד הישראלי לרפואת ילדים עובד בשיתוף פעולה הדוק עם החברה הישראלית לפדיאטריה קלינית (חיפ"ק), החברה הישראלית לפדיאטריה אמבולטורית (חיפ"א) ועם כל האיגודים, החברות והחוגים הקשורים לתחום רפואת הילדים. בנוסף האיגוד משתף פעולה עם איגודים אחרים לרפואת ילדים באירופה ובארצות הברית. כך, למשל, שימשו שני יושבי ראש לשעבר (מנואל כ"ץ ודוד ברנסקי) כמזכירים כלליים של איגוד רופאי הילדים האירופי (UNEPSA) ופרופסור אלי סומך כסגן נשיא הארגון. גזבר האיגוד (שמעון ברק) מונה ליושב ראש סקצית רופאי הילדים הראשוניים באקדמיה האירופאית לרפואת ילדים (EAP) ולנשיא הקונפדרציה האירופאית לרפואת ילדים ראשונית ([https://www.ecpcp.eu/ ECPCP]). מזכ"ל האיגוד ולימים יושב הראש שלו, פרופסור צחי גרוסמן מונה למזכ"ל רשת המחקר האירופאית של האקדמיה האירופאית לרפואת ילדים (EAP) וליושב ראש סקצית רופאי הילדים הראשוניים באקדמיה (EAP).

==יושבי ראש==
יושב הראש הנוכחי של האיגוד הוא פרופסור צחי גרוסמן אשר נבחר לתפקידו בשנת 2020.
קדמו לו בתפקיד:
* פרופסור שי אשכנזי (2016-2020)
* פרופסור אלי סומך (2012-2016)
* פרופסור מתי (מתיתיהו) ברקוביץ (2008-2012)
* פרופסור פרנסיס מימוני (2004-2008)
* פרופסור דוד ברנסקי (2000-2004)
* ד"ר מנואל כ"ץ (1996-2000)
* פרופסור יצחק ורסנו (1992-1996)
* פרופסור חיים בויקס (1988-1992)
* פרופסור נתן ברנד (1982-1988)
* פרופסור שמעון מוזס (1975-1978)
* פרופסור בן ציון ורבין (1975-1972)
* פרופסור שמעון וינטר (1969-1972)
* פרופסור אהרן בראנד-אורבן (1964-1969)
* ד"ר ברוך (ברונו) אוסטרובסקי(1960-1964)
* פרופסור שמעון רוזנבאום (רופא) (1952-1955)
* ד"ר אלחנן רבינוביץ (1949-1952)

== קישורים חיצוניים ==
* 
* 

==הערות שוליים==

קטגוריה:רפואת ילדים
קטגוריה:ישראל: ארגוני בריאות ורפואה
קטגוריה:ישראל: בריאות ורפואה
אדפטציה מוטורית

אדפטציה מוטורית היא תהליך של הסתגלות תנועתית שבאמצעותו אורגניזם חי רוכש או משקם יכולות תנועתיות. במהלך תנועה מוטורית, מסתגלת מערכת העצבים של האובייקט לכוחות סביבתיים הפועלים עליו, במטרה לצמצם טעויות קינמטיות.

== בסיס תאורטי ==
רכישת תבניות תנועה מוטוריות היא אחד התהליכים הראשוניים והבסיסיים ביותר בהתפתחות אורגניזם חי. הראשוניות של התהליך הובילה להתפתחותם של אינסטינקטים. האינסטינקט הראשוני בכל מפגש עם סביבת כוחות חדשה מתבטא בהסתגלות תנועתית שנועדה לשמר את מסלול התנועה המתוכנן, לדוגמה, הפעלת כוח יתר או כוח חסר. בתהליך ההתאמה מתרחשת למידה מוטורית ותבניות תנועה חדשות מושגות בהדרגה. אדפטציה נתפסת בדרך-כלל כתהליך שבו מערכת העצבים לומדת לחזות כוחות סביבתיים, ולבטל את השפעתם על ידי הפעלה מראש של תנועה מוטורית מאזנת נרכשת, במטרה לשמר את התנועה במסלולה המתוכנן. למשל, קטוע רגל מסתגל להליכה עם רגל תותבת על ידי איזון מרכז הגוף מחדש כדי לבטל מראש את השפעתו של משקל הרגל התותבת שאינו כמשקל הרגל שנקטעה, שאליה הגוף היה רגיל. במהלך אדפטציה מוטורית, מערכת העצבים משתמשת באופן מתמיד במידע על טעויות והצלחות, במטרה לשפר את מסלולי התנועה העתידיים. למשל, כשאורגניזם עובר מתנועה באוויר לתנועה במים עומדים, או לתנועה בסחף של מים - מערכת העצבים שלו משתמשת במידע על התנסויות קודמות בסביבת הכוחות הזו, כולל הטעויות וההצלחות, ולפי המידע היא מבצעת הסתגלות תנועתית רלוונטית - או - אדפטציה מוטורית.

== תהליך האדפטציה המוטורית ==
Motor Adaptation
== תוצאות גרר (After-effects) ==
כפי שמודגם בתרשים, כאשר הכוחות הסביבתיים מוסרים באופן הדרגתי או פתאומי, האובייקט משמר, למשך זמן מוגבל, את תבנית התנועה שסיגל בתגובה לכוחות (שלב 4 בתרשים). תוצאת גרר זו (אפטר-אפקט) מרמזת שהאובייקט אינו רק מגיב לשינויים הסביבתיים, אלא אף מנסה לצפות אותם מראש, ולבצע את התנועה בהתאם למערך ציפיות זה. מכאן הסיקו חוקרים שבמהלך אדפטציה מוטורית, מתבססת מערכת העצבים על מודל-פנימי (Internal model) של הסביבה החיצונית.

== מודל-פנימי (Internal model) ==
תופעת האפטר-אפקט מרמזת שעוד לפני ביצוע התנועה, מייצרת מערכת העצבים מודל-פנימי, מעין מפה פנימית המדריכה את הגוף במהלך התנועה. על-בסיס מודל-פנימי זה, מנחה מערכת העצבים את תנועת הגפיים והשרירים, תוך הסתגלות לכוחות המסיטים את הגוף ממסלול זה.

== הערות שוליים ==

קטגוריה:מערכת העצבים
עידן הקרח 3: עלייתם של הדינוזאורים (משחק וידאו)

עידן הקרח 3: עלייתם של הדינוזאורים (באנגלית: Ice Age: Dawn of the Dinosaurs) הוא משחק וידאו שפותח על ידי Activision והופץ 30 ביוני 2009.

== עלילת המשחק ==
המשחק מאפשר לשחקנים לשלוט במני, דייגו, סיד ושאר דמויות הסרט. על השחקנים לברוח מדינוזאורים מסוכנים, להעביר את הביצים של סיד למקום בטוח ולחקור את הג'ונגל.
== ראו גם ==
* עידן הקרח 3: עלייתם של הדינוזאורים

== קישורים חיצוניים ==
*
*

קטגוריה:עידן הקרח (זיכיון)
קטגוריה:משחקי Wii
קטגוריה:משחקי פלייסטיישן 2
קטגוריה:משחקי פלייסטיישן 3
קטגוריה:משחקי וידאו משנת 2009
קטגוריה:משחקי Xbox 360
קטגוריה:משחקי נינטנדו DS
קטגוריה:משחקי פלטפורמות ממוחשבים
קטגוריה:משחקי וידאו שפותחו בממלכה המאוחדת